LIETUVOS RESPUBLIKOS APLINKOS MINISTRAS

ĮSAKYMAS

DĖL NACIONALINĖS MIŠKŲ ŪKIO SEKTORIAUS PLĖTROS 2012–2020 METŲ PROGRAMOS ĮGYVENDINIMO PRIEMONIŲ 2018–2020 METŲ PLANO PATVIRTINIMO

2018 m. gegužės 10 d. Nr. D1-378

Vilnius

Vadovaudamasis Lietuvos Respublikos miškų įstatymo 5 straipsnio 2 dalimi ir Nacionalinės miškų ūkio sektoriaus plėtros 2012–2020 metų programos, patvirtintos Lietuvos Respublikos Vyriausybės 2012 m. gegužės 23 d. nutarimu Nr. 569 „Dėl Nacionalinės miškų ūkio sektoriaus plėtros 2012–2020 metų programos patvirtinimo“, 9 punktu,

tvirtinu Nacionalinės miškų ūkio sektoriaus plėtros 2012–2020 metų programos įgyvendinimo priemonių 2018–2020 metų planą (pridedama).

Aplinkos ministras	Kęstutis Navickas

SUDERINTA

Lietuvos Respublikos

žemės ūkio ministerijos

2018 m. gegužės 2 d. raštu Nr. 2D-1480(12.149E)

PATVIRTINTA

Lietuvos Respublikos aplinkos

ministro 2018 m. gegužės 10 d.

įsakymu Nr. D1-378

NACIONALINĖS MIŠKŲ ŪKIO SEKTORIAUS PLĖTROS 2012–2020 METŲ PROGRAMOS
ĮGYVENDINIMO PRIEMONIŲ 2018–2020 METŲ PLANAS

Eil. Nr.	Priemonė	Įvykdymo laikotarpis	Atsakingi vykdytojai	Finansavimo šaltiniai
Tikslas: išsaugoti ir gausinti Lietuvos miškus ir jų išteklius
1.	Įgyvendinti Lietuvos kaimo plėtros 2014–2020 metų programoje numatytas ES finansinės paramos naujų miškų įveisimui priemones	2018–2020	Žemės ūkio ministerija, Nacionalinė mokėjimo agentūra, Aplinkos ministerija, Valstybinė miškų tarnyba	Lietuvos kaimo plėtros programos lėšos
2.	Valstybės įmonei Valstybinių miškų urėdijai perduoti teisės aktų nustatyta tvarka patvirtintuose žemės reformos žemėtvarkos projektuose suprojektuotus valstybinės žemės sklypus miškui įveisti	2018–2020	Nacionalinė žemės tarnyba prie Žemės ūkio ministerijos, Aplinkos ministerija, Valstybės įmonė Valstybinių miškų urėdija (toliau – Valstybinių miškų urėdija)	Valstybinių miškų urėdijos lėšos, Bendrųjų miškų ūkio reikmių finansavimo programos (toliau – BMŪRFP) lėšos
3.	Kasmet valstybei nuosavybės teise priklausančioje žemėje įveisti ne mažiau kaip 500 ha naujų miškų, įskaitant kompensavimui už miško žemės pavertimą kitomis naudmenomis skirtus miškus	2018–2020	Valstybinių miškų urėdija, Aplinkos ministerija	Valstybinių miškų urėdijos lėšos, BMŪRFP lėšos
4.	Organizuoti informavimą žemės savininkų, kurių žemėse naujai inventorizuoti medžių savaiminukai įtraukiami į apskaitą kaip miškas arba kaip apauganti mišku žemė	2018–2020	Aplinkos ministerija, Valstybinė miškų tarnyba	BMŪRFP lėšos
5.	Veisti aukštesnės selekcinės vertės miško sėklines plantacijas, didinti sėklų iš miško sėklinių plantacijų ruošos apimtis ir iš jų išauginamų miško sodmenų kiekį 2 %	2018–2020	Valstybinė miškų tarnyba, Valstybinių miškų urėdija	BMŪRFP lėšos, Valstybinių miškų urėdijos lėšos
6.	Vykdyti ąžuolynų atkūrimą ir įveisimą valstybiniuose miškuose, remiantis patikslinta ąžuolynų atkūrimo ir įveisimo apimtimi pagal Valstybinių miškų urėdijos regioninius padalinius	2018–2020	Valstybinių miškų urėdija, Valstybinė miškų tarnyba, Aplinkos ministerija	BMŪRFP lėšos
7.	Patvirtinti miško genetinių išteklių išsaugojimo ir selekcijos plėtros priemones ir jas įgyvendinti	2018–2020	Aplinkos ministerija, Valstybinė miškų tarnyba, Valstybinių miškų urėdija	BMŪRFP lėšos, Valstybinių miškų urėdijos lėšos
8.	Organizuoti visuomenės informavimą miško gaisrų prevencijos ir sanitarinės miško apsaugos klausimais	2018–2020	Aplinkos ministerija, Valstybinių miškų urėdija Valstybinė miškų tarnyba	BMŪRFP lėšos, Valstybinių miškų urėdijos lėšos
9.	Organizuoti miškininkų specialistų kvalifikacijos kėlimo kursus miško genetikos, selekcijos, sėklininkystės, sodmenų išauginimo bei atkūrimo klausimais, miško sanitarinės apsaugos klausimais	2018–2020	Aplinkos ministerija, Valstybinė miškų tarnyba,	BMŪRFP lėšos, Valstybinių miškų urėdijos lėšos
10.	Įgyvendinti Lietuvos kaimo plėtros 2014–2020 metų programoje numatytas ES finansinės paramos priemones gaisrų ir kitų stichinių nelaimių pažeistų miškų atkūrimui	2018–2020	Žemės ūkio ministerija, Nacionalinė mokėjimo agentūra, Aplinkos ministerija, Valstybinė miškų tarnyba, Valstybinių miškų urėdija	Lietuvos kaimo plėtros programos lėšos
11.	Tobulinti valstybinės miško priešgaisrinės apsaugos sistemą įsigyjant specializuotas miško gaisrų gesinimo transporto priemones	2018–2020	Valstybinių miškų urėdija	ES struktūrinių fondų lėšos
12.	Organizuoti miškingumo didinimo potencialo įvertinimą ir nustatyti galimybes padidinti Žemės naudojimo, žemės naudojimo keitimo ir miškininkystės (angl. LULUCF) sektoriaus išmetamųjų šiltnamio efektą sukeliančių dujų kiekio absorbciją	2018–2019	Valstybinė miškų tarnyba Aplinkos ministerija	BMŪRFP lėšos
13.	Optimizuoti valstybinių miškų medelynų skaičių ir juos modernizuoti	2018–2020	Valstybinių miškų urėdija	Valstybinių miškų urėdijos lėšos
Tikslas: užtikrinti racionalų Lietuvos miškų išteklių naudojimą ir didinti medynų produktyvumą
14.	Atlikti šalies medynų rūšinės sudėties pokyčių tendencijų, priežasčių ir galimų pasekmių analizę ir numatyti priemones nepageidaujamų pokyčių išvengimui ar jų pasekmių mažinimui	2018–2020	Aplinkos ministerija	BMŪRFP lėšos
15.	Organizuoti valstybinių miško sklypų, rezervuotų, bet nepanaudotų nuosavybės teisių atkūrimui, kurie yra įsiterpę arba besiribojantys su valstybinės reikšmės miškais, arba kurie yra 5 ha ir didesni ir turi privažiavimą, suformavimą žemės reformos žemėtvarkos projektuose, perdavimą patikėjimo teise valdyti Valstybinių miškų urėdijai, bei priskyrimą valstybinės reikšmės miškų plotams	2018	Nacionalinė žemės tarnyba prie Žemės ūkio ministerijos, Aplinkos ministerija, Valstybinių miškų urėdija	Valstybės biudžeto lėšos, Valstybinių miškų urėdijos lėšos
16.	Įgyvendinti Lietuvos kaimo plėtros 2014–2020 metų programoje numatytas ES finansinės paramos jaunuolynų ugdymui valstybiniuose ir privačiuose miškuose priemones	2018–2020	Žemės ūkio ministerija, Nacionalinė mokėjimo agentūra, Aplinkos ministerija, Valstybinių miškų urėdija	Lietuvos kaimo plėtros programos lėšos
17.	Organizuoti miško kelių inventorizaciją visų nuosavybės formų miškuose	2018–2020	Aplinkos ministerija	BMŪRFP lėšos
18.	Plėtoti miškų georeferencinio pagrindo tinklą Lietuvos miškuose	2018–2020	Aplinkos ministerija, Valstybinė miškų tarnyba, Valstybinių miškų urėdija	BMŪRFP lėšos, Valstybinių miškų urėdijos lėšos
19.	Organizuoti diskusiją dėl racionalaus miško išteklių naudojimo darnaus miškų ūkio principų kontekste	2018	Aplinkos ministerija	Valstybės biudžeto lėšos
20.	Gamybinėmis sąlygomis išbandyti nepertraukiamos miškotvarkos įgyvendinimo metodologinius ir technologinius sprendimus vieno ar kelių Valstybinių miškų urėdijos regioninių padalinių apimtyje	2018–2019	Valstybinių miškų urėdija	BMŪRFP lėšos, Valstybinių miškų urėdijos lėšos
Tikslas: didinti miškų ūkio ekonominį efektyvumą ir konkurencingumą
21.	Tobulinti privalomųjų atskaitymų pagal Lietuvos Respublikos miškų įstatymą sistemą	2018–2019	Aplinkos ministerija	BMŪRFP lėšos
22.	Įgyvendinti Lietuvos kaimo plėtros 2014–2020 metų programoje numatytas ES finansinės paramos priemones investicijoms į miškų ūkio technologijas, taip pat priemones miško savininkų kooperacijai ir kitokiam bendradarbiavimui skatinti	2018–2020	Žemės ūkio ministerija, Nacionalinė mokėjimo agentūra, Aplinkos ministerija	Lietuvos kaimo plėtros programos lėšos
23.	Įgyvendinti Lietuvos kaimo plėtros 2014–2020 metų programoje numatytas ES finansinės paramos priemones miškų infrastruktūrai gerinti	2018–2020	Žemės ūkio ministerija, Nacionalinė mokėjimo agentūra, Aplinkos ministerija	Lietuvos kaimo plėtros programos lėšos
24.	Mažinti privačių miškų ūkio teisinio reguliavimo mastą ir administracinę naštą, suteikiant daugiau sprendimo teisių ir atsakomybės miško savininkams, miškų kontrolę orientuojant į esminę įtaką miško ekosistemai turinčias miškų ūkio veiklas	2018–2019	Aplinkos ministerija	Valstybės biudžeto lėšos
25.	Organizuoti miško savininkų konsultavimą/informavimą žiniasklaidos priemonėse	2018–2020	Aplinkos ministerija	BMŪRFP lėšos
26.	Organizuoti miško savininkų nuotolinius internetinius mokymus/ seminarus	2018–2020	Aplinkos ministerija	BMŪRFP lėšos
27.	Organizuoti miškininkų specialistų kvalifikacijos kėlimo kursus miško naudojimo klausimais	2018–2020	Valstybinė miškų tarnyba, Valstybinių miškų urėdija	BMŪRFP lėšos, Valstybinių miškų urėdijos lėšos
Tikslas: Išsaugoti ir didinti miško ekosistemų tvarumą atsižvelgiant į jų ekologinį ir socialinį vaidmenį, klimato kaitos įtaką
28.	Stiprinti Europos Bendrijos svarbos miškų buveinių apsaugą Natura 2000 tinkle	2018–2020	Aplinkos ministerija	BMŪRFP lėšos
29.	Sumažinti miško sanitarinės apsaugos cheminių priemonių nuo ligų, kenkėjų ir nepageidaujamos augalijos panaudojimo Valstybinių miškų urėdijoje apimtį	2018–2020	Valstybinių miškų urėdija, Valstybinė miškų tarnyba	Valstybinių miškų urėdijos lėšos, BMŪRFP lėšos
30.	Organizuoti miškų ūkyje naudotinų naujų ir mažiau pavojingų aplinkai augalų apsaugos priemonių biologinio efektyvumo bandymus	2018–2020	Aplinkos ministerija, Valstybinė miškų tarnyba	BMŪRFP lėšos
31.	Įgyvendinti Lietuvos kaimo plėtros 2014–2020 metų programoje numatytas ES finansinės paramos priemones miško ekosistemų atsparumui ir miškų aplinkosauginei vertei didinti	2018–2020	Žemės ūkio ministerija, Nacionalinė mokėjimo agentūra, Aplinkos ministerija	Lietuvos kaimo plėtros programos lėšos
32.	Sukurti naujus ir prižiūrėti, tvarkyti bei atnaujinti esamus rekreacinės infrastruktūros objektus miškuose	2018–2020	Valstybinių miškų urėdija, ES parama besinaudojantys privačių miškų savininkai	Lietuvos kaimo plėtros programos lėšos, Valstybinių miškų urėdijos, savivaldybių, privačių miškų savininkų lėšos
33.	Organizuoti miškininkų specialistų kvalifikacijos kėlimo kursus miško ekosistemų stabilumo, biologinės įvairovės apsaugos bei miško rekreacijos klausimais	2018–2020	Valstybinė miškų tarnyba, Valstybinių miškų urėdija	BMŪRFP lėšos, Valstybinių miškų urėdijos lėšos
34.	Gerinti miestų miškų būklę, skiriant savivaldybėms specialias tikslines dotacijas miestų miškų priežiūros, apsaugos ir tvarkymo darbams vykdyti	2018–2020	Aplinkos ministerija Savivaldybės	BMŪRFP lėšos